Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei ja tervetuloa maailmaani, joka on luonnollisesti yliluonnollinen.
Monet uskovat joutuvat hengellisten hyökkäysten kohteiksi, -
mutta eivät itse tiedä sitä.
Vihollista vastaan ei voi taistella, jos luulee olevansa ongelmien lähde.
Monet uskovat joutuvat yksinäisyyden, masennuksen, -
pelon tai monien muiden asioiden aiheuttamien hyökkäysten kohteiksi.
Kun ymmärrämme, että nämä hyökkäykset ovat demonisia, -
voimme heittää ne ikkunasta ulos joka ikinen kerta! Oletteko valmiita?
Ryan, muistutat todella paljon minua itseäni.
Nuorena olit lahjakas, muttet edes huomannut sitä.
Et saanut koulutusta Raamatun tuntemiseen tai yliluonnollisuuteen, -
ja sukulaisesi kohteli sinua kaltoin. Kuinka julma ihminen voikaan olla?
Hän lukitsi sinut komeroon.
Hän lukitsi minut komeroon ja kertoi minulle kummitusjuttuja, -
jotka avasivat pimeän puolen yliluonnollisuudelle portin elämääni.
Perheeni ei ymmärtänyt Raamatun periaatteita eikä evankeliumia.
Siksi sukupolvi, joka elää ilman yliluonnollisuutta, on vaarassa.
Mutta he eivät elä ilman sitä.
Paholaisen yliluonnollisuutta on kaikkialla, televisiossa ja kouluissa, -
mutta sitä ei sanota ääneen.
Sinullekin kävi niin. Lähdit mukaan hypnoosiin, New Ageen -
ja kaikkiin muihin asioihin, joita kaikki nykyisin kokeilevat.
Nykyisin on pelejä ja elokuvia, jotka avaavat oven paholaiselle.
Luulit pärjääväsi ihan hyvin, kunnes sinulle tapahtui -
paras mahdollinen asia: sinut pidätettiin. Mitä teit?
Jos tutustuu pimeyden voimiin, alkaa elää pimeyden valtakunnassa.
Menin yhä syvemmälle pimeyteen, kohti pimeää yliluonnollista -
sen yliluonnollisuuden sijaan, jossa enkelit, Pyhä Henki ja Jeesus ovat.
Teini-ikäisenä kaipasin jännitystä, joten päädyin kokeilemaan -
parin kaverin kanssa, miten paljon tavaraa voisimme varastaa kaupasta.
Emme tehneet sitä tavaran takia, vaan seikkailun tuoman jännityksen.
Niin me ainakin ajattelimme. Jäin kiinni ja jouduin nuorisovankilaan.
Olin siellä viikonlopun. Se oli hyväksi, koska Jumala lähetti sinne ihmisen, -
joka saarnasi evankeliumia. Rukoilin rukouksen, joka kantaa yhä.
Jumala kuulee nuo hätärukouksetkin ja vastaa niihin.
Rukoilin: "Jumala, jos pelastat minut tästä tilanteesta ja vankilasta, -
palvelen Sinua koko loppuelämäni."
Jumala on muistuttanut minua siitä lukemattomia kertoja, -
kun olen matkustanut epämukavissa oloissa ja ollut erossa perheestäni.
Se rukous muutti elämäni suunnan.
Avasit elämäsi monille demonisille hengille. ―Niin tein.
Tulin uskoon ja menin mukavaan seurakuntaan kuten moni muukin.
Tämän vuoksi haluan puhua demonisista hyökkäyksistä.
Rakastimme Jeesusta ja lauloimme, mutta emme ymmärtäneet mitään -
vihollisen vallan murtamisesta tai hengellisistä hyökkäyksistä.
Onneksi sain kokea yliluonnollisen kokemuksen.
Herra sanoi kutsuneensa minut. Kuuntelin Norvel Hayesin opetusta -
profetian hengestä. Minulla oli profetian lahja, mutta ei koulutusta.
Päädyin hänen raamattukouluunsa. Olin siellä ensimmäistä päivää.
Hayesin tytär johti koulua ja sanoi minulle tiedon sanat: -
"Yksi ilmoitus voi muuttaa elämäsi."
Tarvitaan Jumalan yliluonnolliseen uskovia ihmisiä ja seurakuntia, -
jotka käyttävät Hengen lahjoja voitelun voimassa Jumalan kunniaksi.
Jos joku on kahleissa, masennuksen pilven alla tai avioliittoon, -
raha-asioihin tai mieleen kohdistuvan hyökkäyksen kohteena, -
sen murtamiseen tarvitaan yliluonnollista näkökykyä ja voimaa.
Ihmiset ovat niin pahasti hyökkäyksen alla, -
että he tarvitsevat jonkun toisen uskoa ja voitelua päästäkseen irti.
Olin siinä tilanteessa. Sain siis raamattukoulussa tiedon sanat, -
vihollisen hyökkäys havaittiin ja se murtui saman tien.
Sitten lähdin luokasta ja menin majapaikkaani.
Raamatun mukaan varas tulee heti varastamaan Sanan.
Jos paranet, paholainen sanoo, että tulet sairastumaan uudestaan.
Jos pääset demonin hyökkäyksestä, hän sanoo heti, että se tulee takaisin.
Olin juuri päässyt vapaaksi, ja vihollinen sanoi: "Sinut nolattiin, -
kun sinut kutsuttiin kaikkien eteen."
Kamppailin ajatuksen kanssa. Ilman Jumalaa mieli ajattelee hulluja.
Siksi tarvitaan opetusta siitä, miten voimme uudistaa mielemme.
Mieleni alkoi olla samaa mieltä vihollisen äänen kanssa.
Kiitos Herralle, että Hän sanoi: "Tulitko tänne päästäksesi vapaaksi -
vai palvellaksesi ylpeyttäsi?" Tuo ilmoitus muutti koko elämäni.
Jos joku haluaa vapautua, hän on epätoivoinen. Hän ei välitä, -
mitä se vaatii. Kerran saarnasin, kun Herra antoi minulle tiedon sanat.
Minun piti murtaa himon henki ihmisistä. Tämä on pitkä tarina, -
mutta en halunnut tehdä sitä. Vapaus vaatii joskus kuuliaisuutta.
Sanoin Herralle, etten halunnut tehdä sitä, koska se oli noloa.
Herra sanoi, että sitten voisin pitää kokouksen itse. Sitä en halunnut, -
joten tottelin. Rukoilin ihmisten puolesta, ja eräs mies tarttui minuun.
Olen oppinut jotain demonisten hyökkäysten murtamisesta.
Kun mies tarttui minuun, luulin hänen olevan demonin vallassa.
Hän sanoikin: "Saarnaaja, et lähde ennen kuin pääsen vapaaksi."
Silloin tuntui kuin lävitseni olisi iskenyt tuhat volttia sähköä.
Laskin käteni hänen ylleen, ja hän kaatui maahan.
Hän sanoi: "Olin vain lapsi, kun tumma pilvi tuli huoneeseeni -
ja meni sisääni. Se on sitonut minua siitä asti, teinpä mitä tahansa."
Hän oli tarpeeksi epätoivoinen vapautuakseen, sillä sitä se vaatii.
Se vaatii sitä, ettemme välitä siitä, mitä se maksaa tai miltä se näyttää.
Määrittele 'demoninen hyökkäys'.
Hieno kysymys. Moni ei tunnista sitä, -
ja tunnistaminen on puoli taistelua. Paholainen on tyhmä, -
mutta hän on tutkinut ihmiskuntaa koko sen olemassaolon ajan.
On vihan, masennuksen ja pelon demoneja. Minussa oli pelon henki.
Se oli yksi minua vaivanneista hengistä, ja se on todellinen henki.
Raamattu sanoo, että Jumala ei ole antanut meille pelon henkeä.
On erilaisia demonisia voimia, ja meillä on henkien erottamisen lahja.
Näin voimme tunnistaa ja erottaa ne. Jokaisella uskovalla on tuo lahja.
Demoninen hyökkäys on järjestelmällinen tapahtumasarja, -
jonka tarkoitus on tuhota uskomme.
Helvetissä on suunnittelupalavereja, joissa pohditaan, miten hyökätä -
ketäkin ihmistä vastaan. Siellä ymmärretään Jumalan suunnitelma -
elämäämme kohtaan erittäin hyvin. Minulla oli profeetallinen kutsu.
Jumala oli kutsunut minut näkemään ja tietämään asioita.
Paholainen tuo väärennöksen ja pimeän version Jumalan kutsusta.
Hän hyökkäsi kimppuuni hypnoosin ja muiden asioiden kautta.
Joskus paholainen alkaa esitellä meille pimeyden asioita jo lapsena.
Sinulla se alkoi jo taaperovaiheessa. Mainosten jälkeen puhumme siitä, -
että Ryan pääsi itse vapaaksi ja uskoo, että kun ymmärrämme, -
mitä vihollinen tekee ja kuka hän on, vapaaksi pääseminen on helppoa.
Ryan tekee uskomattomia ihmeitä ja merkkejä, -
mutta tämä on poikkeuksellinen.
Hän tapasi ihmisen, jolta puuttui kokonaan toinen silmä -
ja toisesta silmästä puuttui pupilli. Hän oli täysin sokea.
Tuo ihminen sai näkönsä takaisin, -
mutta en vielä kertonut itse ihmettä. Se on paljon suurempi kuin luulette.
Yliluonnollista! jatkuu.
Yliluonnollisuudella ei ole rajoja, ja voit saada ohjausta -
yliluonnollisiin ihmeisiin missä ja milloin vain.
Olipa sinulla perheongelmia, rahahuolia, sairautta tai masennusta, -
tämä kanava tulee varmasti muuttamaan elämäsi.
Missä ja milloin vain. Lataa ilmainen ISN-sovellus.
Monet ohjelman katsojat ovat kokeneet ihmeitä ja paranemisia.
71-vuotias veljeni joutui sairaalaan keuhkokuumeen takia.
Hänen maksansa ja munuaistensa toiminta heikkeni ja sydän pysähtyi.
Hänet elvytettiin ja laitettiin hengityskoneeseen.
Kuulin Ricardo Sanchezin laulavan: "Se ei ole ohi".
Samalla näytettiin kuvaa naisesta, joka otti happinaamarin kasvoiltaan.
Tiesin, että sama tapahtuisi veljellenikin.
Rukoilin yksinkertaisen rukouksen, ja laulusta tuli totta veljelleni.
Hän pystyi taas hengittämään itse. Toipuminen oli ihme! Kiitos Herralle!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollista! jatkuu.
Sanoit äsken hienosti ja syvällisesti, -
että jos demonisen hyökkäyksen tunnistaa, sen voi myös voittaa, -
mutta monet eivät edes tunnista niitä.
Juuri niin. Tämä on yksi tärkeimmistä asioista, joista opetan ja kirjoitan.
Tunnistaminen on puoli taistelua. Ihmiset huomaavat vain, -
että heillä on vaikeaa tai huono päivä tai heitä masentaa maanantaisin, -
mutta he eivät tiedä, mistä se johtuu. Hyökkäykset ovat moniulotteisia.
Paholainen haluaa tuhota mielesi, avioliittosi ja raha-asiasi.
Hänen lopullinen tavoitteensa on erottaa sinut Jumalan suunnitelmasta.
Suurin mahdollinen ilmoitus on ymmärtää, mitä varten olemme täällä.
Pyhän Hengen voima ja voitelu ovat yhteydessä tehtäväämme.
Jos vihollinen saa erotettua meidät siitä, menetämme myös voiman.
Silloin olemme tyhjiä.
Hyökkäysten tunnistaminen on alku. Ne eivät ole sattumanvaraisia, -
vaan niiden tavoitteena on saada meidät luopumaan uskostamme.
Jos olemme tarpeeksi masentuneita, unohdamme profetiat ja lupaukset.
Monet ohjelman katsojistakin ovat kokeneet tämän.
He ovat masennuksen vallassa, pelkäävät edes poistua kotoaan -
tai heillä on rahahuolia, mutta samalla he ovat luopumassa kutsustaan.
Paholainen ei tavoittele vain rahojamme, autoamme tai lapsiamme.
Hän tavoittelee kutsuamme ja Jumalan suunnitelmaa elämässämme.
Jos tuo mies ei olisi mennyt vankilaan -
ja johtanut Ryania Herran luo, seuraavaa ei olisi koskaan tapahtunut.
Hän oli Keski-Amerikassa Belizessä.
Hän oli valmis saarnaamaan, kun Jumala puhui hänelle.
Ensimmäinen suuri ihmeeni oli se, että sokea nainen parani.
Belizessä Jumala sanoi ennen saarnaa: "Älä saarnaa. Kerro tarina."
Jeesus voi tehdä tarinan avulla enemmän kuin osaamme kuvitella.
Ilmoitus pääsee käsiksi uskoon, joka siirtää taivaan sisällön maan päälle.
Usko siirtää maan päälle voiton, paranemisen ja enkelit.
Ilmoitus on tie uskoon. Se tapahtuu, kun ymmärrämme Jumalan puhetta.
Jumala käski minun kertoa tarina ensimmäisestä ihmeestäni.
Kerroin tästä sokeasta naisesta, ja Henki toi suuhuni sanoja, -
joita aivoni eivät ehtineet ymmärtää: "Tänään Jumala parantaa sokeita."
Siellä oli nuori nainen, joka oli ollut aina sokea.
Hänellä oli pikkulapsena kuumetauti, joka tuhosi hänen silmänsä.
Hänellä oli tyhjä silmäkuoppa ja pelkkä valkoinen silmämuna.
Hän tuli eteen saadakseen ihmeen. Jumala sanoi minulle selvästi: -
"Hän tulee näkemään." Rukoilin, mutta en sulkenut silmiäni, -
koska halusin nähdä, miten Jumala antaisi hänelle pupillin ja silmän.
Mitään näkyvää ei tapahtunut, mutta Herra sanoi, että hän näkisi.
En ollut varma, näkikö hän vai ei. Pyysin häntä seuraamaan kättäni.
Katsoimme häntä nähdäksemme, mitä hän oikein näki.
Hän näki ilman pupillia!
Minä näen! Kiitos, Jeesus!
Sitten hän peitti pupillittoman silmän.
Montako sormea? ―Kaksi.
Hän näki tyhjällä silmäkuopalla!
Sehän on mahdotonta! Ei tyhjällä silmäkuopalla voi nähdä, -
ellei Jumala ole todellinen ja ellei kaikki ole mahdollista.
Arvatkaa mitä? Jumala on todellinen ja kaikki on mahdollista!
Luemme Raamatusta ihmisistä, joilla ei ole mitään, -
ja koko maailmamme tuntuu romahtavan!
Kerro lyhyesti siitä, kun näin tapahtui Daavidille.
Vihollisella on yksi mahdollisuus voittaa meidät, ja se on petos.
Hänet on murskattu ja voitettu, ja meillä on kaikki valta ja voima, -
mutta hän voi saada meidät uskomaan, että hänellä on valtaa.
Hän uskottelee meille, että olemme eksyneet Jumalan tahdosta.
Daavid oli Siklagissa Jumalan tahdon mukaisesti, -
kun ihmiset kääntyivät häntä vastaan. Paholainen iskee joka suunnasta.
Daavid käski tuoda itselleen efodi-kasukan kuin sanoakseen, -
ettei unohtaisi sitä, kuka oli. Efodi vahvisti hänen identiteettiään.
Demoninen hyökkäys yrittää erottaa meidät identiteetistämme.
Silloin meidän pitää muistaa, mitä Jumala on meistä sanonut -
ja jatkaa kutsumme toteuttamista, olipa se saarnaamista, profetoimista, -
julistamista toreilla tai lasten kasvattamista. Hyökkäyksen keskellä -
meidän pitää sanoa: "Olen sellainen kuin Jumala sanoo minun olevan."
Mainosten jälkeen haluan, että Ryan kertoo, -
millä eri elämänalueilla saatamme kohdata demonisia hyökkäyksiä -
ja miten voimme vapautua niistä.
Monet ohjelman katsojat ovat kokeneet ihmeitä ja parantumisia.
Mieheni alkoi katsoa ohjelmaasi vuosi sitten. En halunnut katsoa sitä, -
mutta aloin nähdä muutoksen hänessä ja hänen puhetavassaan.
Seurakunnassa käymisellä ei ollut ollut samaa vaikutusta.
Herra valtasi mieheni ja sai hänet janoamaan lisää!
Halusin sitä, mitä hänellä oli, joten päätimme katsoa kaikki jaksot.
Ostamme paljon materiaalejanne.
Suhteemme Jumalaan on vahvistunut yliluonnollisesti.
Ohjelma on muuttanut meidät ja avioliittomme täysin.
Jos ohjelma on koskettanut sinua, -
kerro siitä meille osoitteessa www.sidroth.org/praise.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
ISN on saatavana mobiililaitteisiin ja älytelevisioihin.
Raamatun sanoma ei ole muuttunut, mutta elämme 2000-lukua, -
ja se, miten saamme kuulla Jumalan ihmeistä, on muuttunut.
ISN päästää voidellut ohjelmamme pois television kahleista.
Näin voit katsoa, mitä haluat, milloin ja missä vain haluat.
Voit katsoa jatkuvasti live-ohjelmia mobiililaitteella tai älytelevisiosta.
Tai voit katsoa kymmenittäin väkeviä ohjelmiamme nettiarkistosta.
Valmistaudu saamaan yliluonnollinen läpimurtosi ja lataa ISN-sovellus.
Yliluonnollista! jatkuu.
On olemassa joitakin demonisen hyökkäyksen oireita.
Kerro muutamia, joita emme ehkä tule ajatelleeksi.
Minulle yksinäisyys oli yksi sellainen.
Vihollinen petkuttaa ihmisiä, kun he kärsivät yksinäisyydestä.
Lupaukset myöhästyvät. Jokaisella lupauksella on oma kairos-hetkensä.
Jakeen Gal. 6:9 mukaan saamme ajan tullen niittää, jos emme väsy.
Vihollinen yrittää väsyttää meidät, jotta luopuisimme lupauksesta.
Lupauksen toteutuminen voi kestää.
Joskus vihollinen saa meidät unohtamaan, mikä tehtävämme on.
Demoninen hyökkäys voi aiheuttaa fyysistä väsymystä ja uupumusta.
Elia nukahti kinsteripensaan juurelle eikä jaksanut nousta. Se oli hyökkäys.
Oireita on paljon, ja jos ne tunnistaa, voi havaita hyökkäyksen.
Olit puhumassa näistä periaatteista tärkeässä kristillisessä järjestössä.
Se on suuri järjestö, ja sitä vetävät pätevät ihmiset.
Mitä tuon järjestön jäsenet sanoivat sinulle?
He kertoivat tunnistavansa itsestään lähes kaikki mainitsemani oireet.
He eivät olleet aavistaneetkaan olleensa hyökkäyksen kohteena.
Rukoilimme jakeen Miik. 2:13 murtamisrukouksen, -
ja Jumala alkoi vapauttaa heitä.
Onko vapautuminen vaikeaa? Teit paljon pahaa ennen kuin -
tulit uskoon, ja niin tein minäkin. Sama pätee moniin teistäkin.
Oliko sinun vaikea vapautua, kun halusit sitä epätoivoisesti?
Ei ollut. Raamattu sanoo, että missä Herran Henki on, siellä on vapaus.
Puhuessasi tunsin, että Hengen voima tulee vapauttamaan ihmisiä.
Vapautuminen ei ole vaikeaa. Ihmiset kärsivät hämmennyksestä.
Joku kärsii pelon hengestä ja pelkää poistua kotoaan.
Studioyleisökin kärsii hyökkäyksistä.
Jonkun olkapää ei liiku sairauden hengen takia, mutta se paranee nyt.
Joku toinen joutui onnettomuuteen, ja hänen niskansa leikattiin.
Herra parantaa sen ihmeellä. Pyydän yleisöä täällä ja kotona -
korottamaan äänensä ja huutamaan Jumalan puoleen.
Isä, kiitos Miik. 2:13:n rukouksesta, joka murtaa pahuuden vallan.
Käsken pelon, kivun ja sairauden henkeä lähtemään ihmisistä.
Käsken kuurouden lähteä.
Jonkun vasen puoli ei ole tullut kuntoon halvauksen jälkeen.
Lähetän Jeesuksen parantavan voiman kehosi vasempaan puoleen.
Jotkut profeetat ovat hämmentyneitä. Murran hämmennyksen hengen.
Tulette profetoimaan selkeästi. Lähetän tuon murtavan voitelun nyt -
Jeesuksen nimessä. Olkaa nyt vapaita!
Huutakaa Herran puoleen voittajan äänellä! Halleluja!
Joku ehkä ajattelee, että jos vain pääsisi tänne luoksemme, -
vapauttaisimme hänet varmasti.
Jos maailmankaikkeuden kuningas Jeesus Messias asuu sinussa, -
jos olet tehnyt parannuksen synneistäsi ja syntynyt ylhäältä, -
olet pätevä ajamaan demoneja ulos, rukoilemaan sairaiden puolesta -
ja puhumaan uusilla kielillä.
Miljoonat tulevat tarvitsemaan apuasi pian, ja Jumala on valinnut sinut.
Mitä aiot tehdä asialle? Valinta on sinun.
Tämä on sinun hetkesi.
Tulet tuntemaan totuuden, ja totuus tekee sinut vapaaksi.
Pelkäsin yliluonnollista, -
mutta ohjelmanne ja mentorointi- materiaalinne muuttivat asian.
En pelkää ja sain ilmestyksen Jumalalta.
Osoite on sidroth.org/praise
Ensi viikolla ohjelmassa: -
Vieraani on oppinut tekemään yhteistyötä enkelien kanssa -
saadakseen uutta luovia ihmeitä.
Hän sanoo, että jokainen uskova voi oppia toimimaan enkelien kanssa.
Suomennos: Anni Lähteenmäki